***Macrochelys temminckii***, dikenali dengan julukan "kura-kura buaya", adalah satu spesies kura-kura besar dalam keluarga Chelydridae. Spesies ini berasal dari habitat air tawar di Amerika Syarikat. *M. temminckii* adalah salah satu kura-kura yang paling berat di dunia, dan juga yang terbesar di Amerika Utara. Dikenali di negara asalnya sebagai *alligator snapping turtle*code: en is deprecated  atau "kura-kura sentap buaya", ia sering dikaitkan tetapi tidak bertalian rapat dengan *C. serpentina* [] (*common snapping turtle*code: en is deprecated ) yang tergolong dalam genus *Chelydra*. Julukan spesies *temminckii* adalah sempena ahli zoologi Belanda Coenraad Jacob Temminck.

Taksonomi
---------

Walaupun pernah dipercayai bahawa hanya satu spesies yang wujud dalam genus *Macrochelys*, namun kajian terbaru menunjukkan bahawa sebenarnya terdapat dua, di mana yang satu lagi ialah *M. suwanniensis* [] dari Sungai Suwannee. Juga diusulkan spesies ketiga, iaitu *M. apalachicolae* [], tetapi tidak teriktiraf secara umum.

*Alligator snapping turtle*code: en is deprecated  dinamakan sedemikian kerana rahangnya yang sangat kuat dan rabungnya yang ketara pada cangkerangnya yang menyerupai kulit buaya aligator yang kasar dan bergerigi.

Taburan dan habitat
-------------------

*M. temmincki* tertumpu di kawasan air tawar di tenggara Amerika Syarikat. Ia ditemui dari Florida Panhandle ke barat hingga Texas timur, ke utara hingga Kansas tenggara, Missouri, Iowa tenggara, Illinois barat, Indiana selatan, Kentucky barat, Louisiana dan Tennessee barat.  Lazimnya, hanya betina bersarang yang menerokai tanah lapang.

Ia biasanya hanya terdapat dalam jasad-jasad air yang mengalir ke Teluk Mexico dan biasanya tidak terdapat di tanah lembap atau kolam terpencil. Kajian mendapati kura-kura ini menggemari tempat yang mempunyai teduhan kanopi, pokok berjuntai, pokok renek, pokok tenggelam mati, dan sarang *beaver*.

Penerangan
----------

 Ilustrasi daripada *Herpetologi Amerika Utara* Holbrook, 1842
*M. temminckii* bercirikan kepala yang besar dan berat, dan cangkerang panjang dan tebal dengan tiga rabung dorsal bersisik besar (osteoderma), menjadikan rupa primitif yang menyerupai beberapa dinosaur bersadur, terutamanya *Ankylosaurus*. Pada karapas (cangkerangnya) terdapat tiga baris pancang dan sadur timbul, ternyata berbeza dengan *C. serpentina* yang licin karapasnya. Makin tua kura-kura ini, maka makin rata pancang tersebut*.* *M. temminckii* berwarna kelabu padu, coklat, hitam, atau hijau zaitun, dan selalunya dilitupi alga. Terdapat corak kuning yang bercabang di sekeliling matanya yang bertujuan mengaburkan garis luar mata sebagai langkah penyamaran. Matanya juga dikelilingi oleh susunan "bulu mata" erbentuk bintangy ang berisi, berfilamen.

 Kura-kura sentap buaya menggunakan apendej seakan cacing untuk mengumpan mangsa.
Spesies ini secara amnya tidak tumbuh dengan begitu besar. Kematangan pembiakan tercapai sekitar 8 kg (18 lb), apabila panjang bujur karapas adalah sekitar 33 cm (13 in), tetapi kemudian ia terus tumbuh sepanjang hayat. Tidak termasuk spesimen yang sangat besar, *M. temminckii* dewasa biasanya mempunyai panjang karapas dari 35 hingga 80.8 cm (13.8 hingga 31.8 in) dan berat dari 8.4 hingga 80 kg (19 hingga 176 lb). Biasanya jantan lebih besar daripada betina. Dalam kalangan kura-kura air tawar yang masih wujud, saiznya hanya ditandingi oleh labi-labi gergasi yang kurang dikenali dari genus-genus *Chitra*, *Rafetus* dan *Pelochelys*, yang berasal dari Asia.

Bahagian dalam mulut kura-kura ini disamarkan dan mempunyai apendej vermiform (berbentuk cacing) pada hujung lidah yang digunakan untuk memikat ikan, satu bentuk kemimikan yang agresif.

Spesies kura-kura ini dianggap berbahaya dan mesti dikendalikan dengan berhati-hati. Ia mampu menyentap batang penyapu sampai patah, malah pernah dilaporkan sedikit kes di mana jari manusia disentap sampai pupus oleh spesies berkenaan. Tiada kematian manusia dilaporkan berpunca daripada kura-kura sentap buaya.

Pemakanan
---------

*M. temminckii* merupakan jenis pemakan oportunis yang pemakanannya rata-rata terdiri daripada daging. Ia bergantung kepada haiwan hidup mahupun bangkai sebagai sumber makanan. Secara umum, ia akan makan hampir apa sahaja yang boleh ditangkapnya. Keupayaan spesies ini untuk menangkap ikan dan justeru mengurangkan populasi ikan dikagumi oleh kaum nelayan, padahal sebenarnya ia menyasarkan mana-mana mangsa yang berjumlah banyak dan mudah ditangkap, malah jarang meninggalkan sebarang kesan mudarat yang meluas terhadap populasi ikan. Makanan semula jadinya terdiri terutamanya daripada ikan, moluska, bangkai, dan amfibia, malah ia juga diketahui memakan ular, siput, cacing, udang karang, serangga, burung air, tumbuhan akuatik, kura-kura lain, dan kadangkala anak buaya. Dalam satu kajian yang dijalankan di Louisiana, 79.8% daripada kandungan perut *M. temminckii* dewasa didapati terdiri daripada penyu lain, walaupun rintangan serpihan cangkerang dan tulang reptilia terhadap pencernaan mungkin menyebabkan serpihan ini kekal lebih lama dalam pencernaan. saluran daripada item lain. Spesies ini juga mungkin, kadangkala, memangsa tikus akuatik, termasuk nutria dan *muskrat* [] atau bahkan meragut mamalia lain yang kecil hingga sederhana, termasuk tupai, tikus, oposum, rakun dan armadilo apabila mereka cuba berenang atau mendekati tepi air.

*M. temminckii* nampaknya paling kerap memburu pada waktu malam. Walau bagaimanapun, ia juga boleh memburu pada waktu siang. Pada siang hari, ia boleh cuba menarik ikan dan mangsa lain dengan duduk diam di dasar air yang keruh dan membiarkan rahangnya terbuka untuk mendedahkan pelengkap (apendej) lidahnya, yang kelihatan seperti cacing kecil berwarna merah jambu di bahagian belakang mulut kelabunya, dan menarik mangsa ke mari. Lidahnya meniru rupa dan pergerakan cacing dan mengumpan mangsa ke mulut kura-kura. Mulut kemudian ditutup dengan kelajuan dan kekuatan yang luar biasa, melengkapkan serangan hendap. Walaupun tidak aktif mengejar mangsa, namun kura-kura ini boleh mengesan isyarat kesan kimia daripada mangsa, untuk memilih lokasi yang paling mudah untuk memperoleh makanan. Kura-kura muda sering menggunakan cara ini untuk menangkap ikan kecil, manakala yang dewasa perlu makan banyak-banyak setiap hari dan oleh itu perlu banyak bergerak untuk mencari makanan. *M. temminckii* dewasa diketahui membunuh dan memakan anak buaya kecil Amerika, walaupun itu bukan sumber makanan amnya.

Pembiakan dan jangka hayat
--------------------------

Kematangan dicapai sekitar umur 12 tahun. Pengawanan berlaku setiap tahun, pada awal musim bunga di bahagian selatan julat geografinya, dan pada akhir musim bunga di bahagian utara. Kira-kira dua bulan kemudian, betina membina sarang dan bertelur 10 hingga 50 biji. Didapati sesetengah betina bertelur setahun sekali dan yang lain bertelur selang setahun. Jantina anak muda bergantung pada suhu di mana telur dieramkan, sama seperti seluruh rumpun kura-kura; bagi *M. temminckii*, makin tinggi suhu maka makin banyak jantan. Sarang biasanya digali sekurang-kurangnya 50 ela (46 meter) dari pinggir air untuk mengelakkannya daripada ditenggelami air dan lemas. Pengeraman mengambil masa dari 100 hingga 140 hari, dan anaknya pun menetas pada awal musim gugur.

Walaupun potensi jangka hayatnya di alam liar tidak diketahui, *M. temminckii* dipercayai mampu hidup hingga 200 tahun, tetapi lebih berkemungkinan dalam 80 hingga 120 tahun. Dalam kurungan, ia biasanya hidup antara 20 dan 70 tahun.

Pemangsaan
----------

*M. temminckii* paling terdedah kepada pemangsa sebelum dan sejurus selepas menetas. Telurnya boleh dimakan oleh burung atau mamalia. Risiko pemangsaan berkurangan apabila kura-kuranya semakin besar, jadi kura-kura dewasa tidak mempunyai banyak pemangsa. Pemangsa terbesarnya ialah memerang sungai utara di banyak bahagian dalam kawasan taburan spesies ini ketika kura-kuranya muda.

Manusia juga merupakan ancaman kepada spesies ini.

Di bawah jagaan manusia
-----------------------

Tunjukan cara yang betul untuk mengendalikan *M. temminckii* seberat 45 lb (20 kg) di Austin Reptile Service, di Austin, Texas
*M. temminckii* boleh dibela dalam kurungan sebagai haiwan peliharaan, bahkan terdapat dalam perdagangan haiwan eksotik. Oleh kerana saiznya dan keperluan khusus, ia tidak sesuai dijadikan haiwan peliharaan untuk sesiapa jua selain daripada penjaga kura-kura yang paling berpengalaman.

Ia paling gemar memakan ikan hidup, tetapi sanggup menerima jenis daging atau sayur-sayuran lain jika disuap. Memberi makan dengan tangan adalah berbahaya. Diketahui bahawa suhu yang melampau boleh menjejaskan selera makan kura-kura ini dan akan mengakibatkan ia enggan makan sehingga suhu terkawal.

Oleh kerana saiznya yang besar, adalah sangat mencabar untuk mengendalikan spesimen dewasa. Kura-kura kecil pula lebih selamat dipegang di bahagian sisi cangkerangnya. Kura-kura besar pula dengan leher dan jangkauan yang panjang pula harus digenggam tepat di belakang kepala atau dekat dengan pangkal ekor.

Walaupun digeruni, namun *M. temminckii* tidak mematuk sesuka hati. Walau bagaimanapun, jika digugat, ia mampu melakukan sentapan yang kuat sehingga boleh memutuskan jari atau menyebabkan kecederaan ketara lain. Di beberapa negeri AS, di mana *M. temminckii* bukan hidupan asli (misalnya, California), penduduk dilarang membela spesies ini sebagai haiwan peliharaan.

Status pemuliharaan
-------------------

 *M. temminckii* di Zoo Atlanta
Beberapa negeri Amerika Syarikat telah mengharamkan kegiatan mengumpulkan spesies *M. temminckii* dari alam liar ekoran pemburuan berlebihan untuk perdagangan haiwan belaan mahupun pemerolehan daging, dan juga kemusnahan habitat. Ia disenaraikan sebagai spesies terjejas oleh IUCN, dan setakat 23 Februari 2023, ia tersenarai sebagai spesies Lampiran II CITES, iaitu perdagangan antarabangsa (termasuk bahagian dan terbitan) dikawal oleh sistem permit CITES. 

Kura-kura sentap buaya kini dikategorikan sebagai spesies terancam di beberapa negeri, termasuk Indiana, Illinois, Kentucky, dan Missouri, di mana ia mendapat perlindungan daripada undang-undang negeri. Ia juga termaktub sebagai "memerlukan pemuliharaan" di Kansas.

Rujukan
-------

1. 1 2  Tortoise & Freshwater Turtle Specialist Group (1996). "*Macrochelys temminckii* ". *Senarai Merah Spesies Terancam IUCN*. **1996**: e.T12589A97272309. doi:10.2305/IUCN.UK.1996.RLTS.T12589A3362355.en. Dicapai pada June 5, 2022. Unknown parameter `|errata=` ignored (bantuan){{cite iucn}}: error: |doi= / |page= mismatch (help)
2. ↑  "Appendices | CITES". *cites.org*. Dicapai pada 2023-03-01.
3. 1 2  Fritz, Uwe; Havaš, Peter (2007). "Checklist of Chelonians of the World" (PDF). *Vertebrate Zoology*. **57** (2): 149–368. doi:10.3897/vz.57.e30895. S2CID 87809001. Diarkibkan daripada yang asal (PDF) pada May 1, 2011.
4. ↑  Carwardine, Mark (2008). *Animal Records*. Sterling Publishing Company. m/s. 174. ISBN 9781402756238.
5. 1 2  Ligon, Day B.; Reasor, Jona (2007). "Predation on Alligator Snapping Turtles (*Macrochelys temminckii)* by Northern River Otters (*Lontra canadensis*)". *The Southwestern Naturalist*. **52** (4): 608–610. doi:10.1894/0038-4909(2007)52[608:POASTM]2.0.CO;2.
6. ↑  Beltz, Ellin (2006). "Biographies of People Honored in the Herpetological Nomenclature of North America". Diarkibkan daripada yang asal pada July 10, 2006. Dicapai pada July 9, 2006.
7. ↑  Beolens, Bo; Watkins, Michael; Grayson, Michael (2011).
8. 1 2  "*Macrochelys*". *Reptile Database*. Dicapai pada September 26, 2017.
9. 1 2  Rhodin, A.G.J.; Iverson, J.B.; Bour, R.; Fritz, U.; Georges, A.; Shaffer, H.B.; van Dijk, P.P.; dll. (Turtle Taxonomy Working Group) (2017). "Turtles of the World: Annotated Checklist and Atlas of Taxonomy, Synonymy, Distribution, and Conservation Status". Dalam Rhodin, A.G.J.; Iverson, J.B.; van Dijk, P.P.; Saumure, R.A.; Buhlmann, K.A.; Pritchard, P.C.H. & Mittermeier, R.A. (penyunting). *Conservation Biology of Freshwater Turtles and Tortoises: A Compilation Project of the IUCN/SSC Tortoise and Freshwater Turtle Specialist Group*. Chelonian Research Monographs. **5** (ed. 8th). m/s. 1–292. doi:10.3854/crm.7.checklist.atlas.v8.2017. ISBN 9781532350269.
10. ↑  Thomas, Travis M.; Granatosky, Michael C.; Bourque, Jason R.; Krysko, Kenneth L.; Moler, Paul E.; Gamble, Tony; Suarez, Eric; Leone, Erin; Roman, Joe (2014). "Taxonomic assessment of Alligator Snapping Turtles (Chelydridae: *Macrochelys*), with the description of two new species from the southeastern United States". *Zootaxa*. **3786** (2): 141–165. doi:10.11646/zootaxa.3786.2.4. PMID 24869532.
11. ↑  "Evaluating recent taxonomic changes for alligator snapping turtles (Testudines: Chelydridae)". *Zootaxa*. **3947** (3): 447–450. 2015. doi:10.11646/zootaxa.3947.3.11. PMID 25947748.
12. ↑  Conant, Roger; Collins, Joseph T. (1991). *A Field Guide to Reptiles and Amphibians: Eastern and Central North America* (ed. third). Boston: Houghton Mifflin Company. ISBN 978-0395904527.
13. ↑  Riedle, J. Daren; Shipman, Paul A.; Fox, Stanley F.; Leslie, David M. (January 2006). "Microhabitat Use, Home Range, and Movements of the Alligator Snapping Turtle, *Macrochelys temminckii*, in Oklahoma". *The Southwestern Naturalist*. **51** (1): 35–40. doi:10.1894/0038-4909(2006)51[35:muhram]2.0.co;2.
14. ↑  Alligator Snapping Turtle.
15. ↑  "Smithsonian National Zoological Park: Alligator Snapping Turtle". Diarkibkan daripada yang asal pada March 7, 2006. Dicapai pada March 26, 2006.
16. 1 2  Burnie, David; Wilson, Don E. (2005). *Animal*. New York City: DK Publishing. ISBN 978-0-7566-1634-2.
17. ↑  "Health assessment of free-ranging alligator snapping turtles (*Macrochelys temminckii)* in Georgia and Florida". *Journal of Wildlife Diseases*. **44** (3): 670–686. 2008. doi:10.7589/0090-3558-44.3.670. PMID 18689653.
18. ↑  "Growth and Viability of a Translocated Population of Alligator Snapping Turtles (*Macrochelys temminckii)*". *Herpetological Conservation and Biology*. **8** (1): 141–148. 2013.
19. 1 2  "Alligator Snapping Turtle: Giant of the Southeastern States". Diarkibkan daripada yang asal pada April 8, 2006. Dicapai pada March 26, 2006.
20. 1 2 3 4 5  Pritchard P (1979).
21. 1 2 3  Ernst C, Barbour R, Lovich J (1994). *Turtles of the United States and Canada*. Washington, DC: Smithsonian Institution Press. ISBN 1560988231.
22. ↑  Nichols, Matt; Pruitt, Joseph; Munsey, D.D.; Good, Garrett; Meyer, Beth; Urban, Kelle; DiLaura, Paul. "*Macrochelys temminckii* (Alligator Snapping Turtle)". *Animal Diversity Web*.
23. 1 2  "Food Habits of *Macrochelys temminckii* (Alligator Snapping Turtle) from Arkansas and Louisiana". *Southeastern Naturalist*. **5** (3): 443–452. 2006-09-01. doi:10.1656/1528-7092(2006)5[443:fhomta]2.0.co;2. ISSN 1528-7092.
24. ↑  Punzo, Fred; Alton, Lisa (April 26, 2020). "Evidence for the use of chemosensory cues by the Alligator Snapping Turtle, *Macrolemys temminckii*, to detect the presence of Musk and Mud Turtles". *Florida Scientist*. **65** (2): 134–138.
25. ↑  "Alligator Snapping Turtle". *Bronx Zoo*. Diarkibkan daripada yang asal pada January 2, 2010.
26. ↑  "Animal Diversity Web: *Macrochelys temminickii* ". Dicapai pada September 12, 2008.
27. ↑  Dobie, J. L. (1971).
28. 1 2  Ligon, Day; Lovern, Matthew (April 26, 2020). "Temperature Effects During Early Like Stages of the Alligator Snapping Turtle (*Macrochelys temminckii)*". *Chelonian Conservation and Biology*: 74–83 – melalui GreenFile.
29. ↑  "Nashville Zoo: Alligator Snapping Turtle". Diarkibkan daripada yang asal pada February 21, 2006. Dicapai pada March 26, 2006.
30. ↑  Gibbons, J. Whitfield (January 1, 1987). "Why Do Turtles Live So Long?". *BioScience*. **37** (4): 262–269. doi:10.2307/1310589. JSTOR 1310589.
31. ↑  "WhoZoo: Alligator Snapping Turtle". Diarkibkan daripada yang asal pada April 28, 2006. Dicapai pada March 26, 2006.
32. ↑  Ligon, D. B. Reasor, J. (2007).
33. ↑  AST Care Sheet.
34. ↑  "NAS — Species FactSheet". Diarkibkan daripada yang asal pada September 23, 2006. Dicapai pada March 26, 2006.
35. ↑  "Alligator Snapping Turtle – National Wildlife Federation". Nwf.org. Dicapai pada April 22, 2013.
36. ↑  Recommendation for preliminary adoption of amendments to the list of endangered reptiles and amphibians in 312 IAC 9-5-4; Administrative Cause No. 10-170D. in.gov
37. ↑  "Conservation". Illinois Department of Natural Resources. Diarkibkan daripada yang asal pada January 6, 2013. Dicapai pada April 22, 2013.
38. ↑  Kansas Admin.

  

Templat:Chelydridae

|  |  |
| --- | --- |
| Pengenalpastian takson | 
* Wd: Q457872
* ARKive: macrochelys-temminckii
* BOLD: 201869
* EoL: 791511
* EPPO: MCKHTE
* Fossilworks: 172868
* GBIF: 5220318
* iNaturalist: 39694
* IRMNG: 10477336
* ITIS: 668671
* IUCN: 12589
* NCBI: 571338
* Species+: 6736
* WoRMS: 1026089

 |